AAE Meetings in Sofia 12.4.2019

Insurance Committee

EAN on ESAP3 and ORSA: Komitea on työstänyt luonnosta koulutukselliseksi materiaaliksi, standardialakomitea ASSC antoi kommenttinsa ja puolsi dokumentin lähettämistä jäsenyhdistyksille konsultointia varten.

Professionalism Committee

Kokouksen aluksi käsiteltiin aktuaaristandardeja koskevat asiat, jotka ASSC oli valmistellut.

Due Process for EANs (Educational Actuarial Notes): Standardialakomiteaa oli pyydetty päivittämään EAN:ien valmistelu- ja hyväksymisprosessi. EAN:t ovat pääasiassa ao. teknisen komitean vastuulla, mutta ASSC:lla ja Professionalism komitealla on vastuu katsoa, että prosessia noudatetaan ja EAN:t täyttävät niille asetetut tekniset vaatimukset. Koska päivityksessä tehtäviä osoitetaan myös ASSC:lle, sen tehtäväkuvaukseen tehtiin pieniä muutoksia. Esitykset hyväksyttiin.

EAN on IORP II: Pension komitea on valmistellut EAN:ää po. eläkejärjestelmiä koskevan direktiivin soveltamisesta aiheena aktuaaritoiminto ja -raportti. Käytiin (taas kerran) monipolvinen keskustelu, eikö sittenkin olisi parempi tehdä siitä mallistandardi ESAP (Kirjoittajan huomautus: tosin moni on sitä mieltä, että EAN:kin on ennenaikainen, koska kaikki valtiot eivät ole vielä edes implementoineet direktiiviä.) Päädyttiin lopulta kannattamaan luonnoksen lähettämistä jäsenyhdistyksen konsultaatioon, mitä myös ASSC puolsi.

EAN on ESAP3 and ORSA: keskustelussa esitettiin samat kommentit kuin Insurance komiteassa. Päätettiin lähettää konsultoivaksi jäsenyhdistykselle, mitä siis ASSC:kin puolsi. Sitä ennen luonnokseen tehdään vielä muutamat viimehetken täydennykset.

ESAP1 (General Actuarial Practice): ESAP1 on käytännössä sama kuin ISAP1. IAA hyväksyi joulukuussa muutokset ISAP1:een ja ASSC:lle oli siksi syksyllä annettu tehtäväksi selvittää vaihtoehdot ja tehdä ehdotus, mitä ESAP1:lle tulisi tehdä. ASSC arvioi eri vaihtoehdot (muuttaa vastaavasti, jättää ennalleen tai kumota ja korvata ISAP1:llä). ASSC ehdotti, että ESAP1 päivitetään samansisältöiseksi kuin ISAP1 ja termien määrittelyt siirretään ESAP:eista erilliseen sanastoon AAE Glossary. Näin päätettiinkin. Samalla ASSC:lle annettiin tehtäväksi lisäksi termien osalta pyrkiä siirtymään mahdollisimman kattavasti samoihin määritelmiin kuin IAA käyttää sekä selvittämään fast track -menettelyn mahdollisuus jatkossa ESAP1-päivityksissä. ASSC jatkaa työtä tältä pohjalta.

Survey on ESAPs: Kyselyyn oli vastannut vain 18 jäsenyhdistystä ja siksi päätettiin uudelleen patistella puuttuvia vastaajia kattavamman tilannekuvan saamiseksi. Yleisesti kyselyssä selvisi, että yhdistykset pitävät ESAP:ja hyödyllisinä ja katsovat niiden vahvistavan aktuaarikunnan luotettavuutta. ESAP1 on jo laajasti implementoitu näiden 18 yhdistyksen joukossa, ESAP2-3:n osalta useimmat vielä miettivät. Sovittiin, että kysely tehdään joka kolmas vuosi kuten IAA:n vastaava kysely. Keskusteltiin myös muista toimenpiteistä, kuten ESAP-tietoisuuden lisäämistä webinaareilla ja implementointiin liittyvän avun tarjoamisesta yhdistyksille, mutta päätöksiä ei tehty. Lopuksi käytiin vielä keskustelua, olisiko aiheellista laatia ESAP teeman Big Data ja AI ympäriltä, näkökulmina yhtäältä etiikka ja toisaalta datan käyttö.

Muut aiheet raportoi komitean varsinainen jäsen.